A HELIX ARBUSTORUM HIM CSÍRASEJTJÉNEK FEJLŐDÉSE. 243 
nium nasutum nevű ázalékállatka) cliromatinjának reductiója is e szerint 
az ősi typus szerint megy végbe. 
Azonban a reductio a legtöbb esetben nem ilyen egyszerű módon 
folyik le, hanem különböző typusok szerint, a melyeket Korschelt és 
Heider (57) eumitotikus és pseudomitotikus typusnak nevez. Az utóbbin 
belül ismét postredüctiós és praereductiós typust különböztet meg. 
A pseudomitotikus csökkentő oszlást másképen tetrádtypusnak is lehetne 
nevezni, mivel a chromosomák az első oszlás alkalmával jellemző 
négyes csoportokat, tetrádokat alkotnak. 
Az eumitotikus reductio typusos képviselőjének az Ascaris mega- 
löcephalá-t tarthatjuk, a hogyan annak érési oszlásait Brauer (17) és 
korábbi dolgozataiban Boveri (15) magyarázza. Meg kell jegyeznem, 
hogy ezeket az oszlásokat Hertwig Oszkár (48) már Brauer előtt más¬ 
képen magyarázta, a mely magyarázat inkább a tetrád-typus szerint 
való oszlásra utal. Boveri szerint (15, I— III.) az Ascaris petéjében már 
az első érési oszlás előtt csökkent számú chromosomát 
találunk. Szerinte a csökkenésnek legkorábban a csirahólyagban kell 
lefolynia, s valószínűnek tartja azt is, hogy ennél későbben se történik. 
A chromosomák fele ismeretlen módon, talán atrophia útján megy 
tönkre. Brauer szerint (1. c.) az A. megcilocephala bivalens spermato- 
goniáiban az oszlás alkalmával a gomolyból négy, hosszában kétfelé 
hasadt chromosoma keletkezik. Ennyi tudvalevőleg a chromosomák 
rendes száma. A spermatocyták oszlása alkalmával a gomolyból végső 
eredményként nem négy, hanem csak két chromosoma keletkezik, a 
melyeket azonban két egymásra merőleges sik négy részre oszt, vagyis 
a chromatin két négyélű, négy oszlopból álló chromosomába tömörült, 
tehát a chromo Somákat a spermát o cytákban már csökkent 
számban találjuk meg. A kétszeres hasadás mintegy előkészület a 
két érési öszlásra, melyeknek eredményeként a II-rendű spermatocytákba 
mindegyik chromosomából egy-egy hasáb jut, s ezek a redukált számú 
két chromosomát képviselik. Az A. megalocephalct bivalens-nek meg¬ 
felelően az univaiens spermatogoniáiban csak két, spermatocytáiban 
pedig csak egy chromosomát találunk. 
A reductiónak ez a módja, melyben tulajdonképeni Weismann 
értelmében vett csökkentő oszlás nem figyelhető meg, mivel a chromo¬ 
somák száma valami módon már a két érési oszlás előtt felényire 
csökkent, úgy látszik, főképen a gerinczesekre jellemző. Flemming szerint 
(28) így oszlanak a Salamandra maculosa spermatocytái, mivel azok 
gomolyából csak 12 chromosoma alakul ki, holott a chromosomák ren¬ 
des száma 24. Meves (71) ugyanazt az állatot vizsgálva hasonló ered¬ 
ményre jutott. McGregor (70) az Amphyumá- n figyelte meg a reduc- 
16 * 
